ISIGIDIMI SAMAXOSA, NOVEMBER 1, 1877.

3

hlope no Ntsundu, kungeko omkulu no ntanga no mncinane, iqaba nowase sikolweni. Ngalo lonke ixesha ahlangana nomntu, uya kumtanda, ukuba uselusizini amvele njengokungati ngumzalwana wake. Ibite ke lonto yamenza ukuba abe sisitandwa esikulu sase Semnareni, kumfundi nomfundisi. Siya kolwa ukuba kubo bonke abebemazi ngexesha lokuba se Dikeni kwake nokuba banga Mangesi nokuba ngabe Sutu nokuba ngama Mfengu nokuba ngama Xosa, nokuba ngama Lawo, kuya kuvakala ngokungati bahlukene nomzalwaua. Kunjalo kuti siwabala nje lamazwi. Ukuze abafundi betu abanga maziyo babe nokulutelekelela utando Iwentliziyo yake bangase beqonda xa sisiti kuye bekuba buhlungu nokuba ubona into enje nge hashe ne nkomo ise lusizini, ayivele lonto ngapezu koko abanye bangeva ngako nokuba babona umntu exakekile. Kuye bekuluvuyo ukuva ubuhlungu ngenxa yomnye ngapezu kokuba abonele osembandezelweni.

Isiseko ke sesi similo sake ibiyinkolo ku Kristu notando olushushu olungazenzisiyo ku Msindisi waboni nakuko konke okusingisele kuye. Ekufundeni Izibalo, ekutandazeni kwangasese, emitandazweni nakuzo zonke izinto ezisingisele ekuncedeni umpefumlo nase kudumiseni Inkosi ubekwabapambili. Ubezingena zonke ezindawo ngentliziyo ezigcobeleyo, ebeta ishukumise nabaninzi abangakataliyo. Beku- vakala mhla angekoyo kwintlanganiso enje ngeye titshere zesikula se Sabata, neya madodana akoliweyo. Esikuleni se Sabata bekuba lusizi kwabafundisa naye kwanakubantwana mhla angekoyo. Kwabahambe be- shumayela pakati kwamaqaba mhla nge Cawa bekuba luvuyo olukulu ukuhamba naye, uti nokuba ungapezu kwake kanti kuwe ulitemba elikulu; kwimitandazo yama Semnari bekuhlala kumnandi nakwabapambili ukupulapula kuye.

Ekuqaleni kokufunda kwake sikolwa ukuba waefundela ubutitshere. Kodwa ukuza kuya kwake e- Livingstonia into ebeselekangele kuyo ibibubufundisi nokuba bubuvangeli. Intliziyo yake ibibuhlungu inyaniso ngokubona amakowetu engaka asese bumnyameni nase lusizini lokungamazi u-Kristu. Ubesiti ke wozibekela ukuze endaweni yokufuna ubutyebi apilele afele uhlanga Iwakowabo. Xa siti uhlanga asiteti Mxosa, siteta *ontsundu.* Kuye bekungeni nokuba wafa elihlwempu ukuba unentwana anganceda ngayo ngokuba njalo kwake. Abebekufupi naye ngemini zokuya e-Livingstonia baya kubungqina ubunyaniso balamazwi siwatetayo. Akufuneki nganto ukuba sibuye siyi pinde imbali yezo mini. Sesonqumlela kweliti uvuyo Iwake lokuba esiya pakati *e-* Africa Iwalungapezu kolwegora elivuyele imfazwe. Lwaluko okwenene usizi lokwahlu- kana nezihlobo apa, namaqabane akade enawo, nokuba namhla ezakwahlukana nosapo akade elufundisa ezikolweni ze Sabata, nemizi akade eya kuyi shumayeza ilizwi ngalo mini ye Nkosi, nokuba kuzake kupazamiseke izifundo zake—waye buva nobunzima ekutiwa bufunyanwa ngabaya pakati nezifo zelozwe, namaramncwa nengozi ezingehliswa ngabatengisi bamakoboka. Uvuyo Iwake Iwaqabela pezu kwazo zonke ezozinto, lubangelwa zindawo ezimbini, eyokuqala ikukuba esenza umsebenzi we Nkosi, eyesibini ikukuba igama lika Yesu elisa kwabangazange balive. Abebeke bazi funde incwadi zake *Esigidimini* bolukumbula uvuyo abeba kusoloko ebala ngalo ebulela Inkosi ukuba imtumele kwelozwe. Bokumbula kananjalo ukuba nguyena kwakuvakala ukuba upile ngapezu kwabanye nase msebenzini eyedwa. Masise sinqumlela ekutini sati ukumba- mba isifo sambuqa ngangokuba kuvakale ukuba uza kubuya agoduke. Ezilandela ezo incwadi zati Hai

ngoku akasenani nani, uselehleli. Ezipindelayo zezi zisibikela ukuba akaseko uqauke umtambo, into leyo esikolwa ukuba ingeniselwe kukutamba abesenako ngenxa yokubanjwa abebanjwe ngako yi cesine.

Kulamazwi ke esiwatetileyo siya kolwa ukuba baya kubona bonke ukuba kubube umfo wohlanga. Siwateta sibe singazalani naye—kuba abanye bangaba senziwa yinceba yokuzalana. Hayi akunjalo. Senziwa kukumbula imisebenzi yake nento ebezimisele ukupilela yona nohlobo lokuzinikela kwake kuyo. Siyavelana kakulu no nina noyise nezinye izihlobo zake. Kodwa ke zinendawo enkulu yokuzitutuzela leyo yokuba engalahlekile ekokele.

Sivala ngelokubulela kumpi wento zonke ukuba ebeke wasiboleka onje ngo Shadrach Mngunana, sisiti akwaba bebebaninzi abanje ngaye.

INCWADI KA DR. STEWART.

*(Ilala, ngakwi Murchison Cataracts, August* 28,1877.)

Sihlobo sam Mi’ Dunn incwadi yako yomhla 8 ka June ndisand’ ukuyi fumana. Kuya vuselela ukuva ukuba abantu base koloni basa sinyamekele. Ungaqiniseka ukuba ezincwadini zetu akuko nto siyi ngxengelelayo.

Ndinosizi ukukwazisa ukuba omnye wabancedisi beta abantsundu, u-Shadrach Mngunana. oyena ubebadlula bonke abanye, ububile. Uqauke umtambo wafa kwakamsinya emva koko ngomhla 27 ka June. Ubengowe hlelo le United Presbyterian. Ubexaswa ngabe tyalike yakowabo. Noko kunjalo akuko kuwuyekelela umsebenzi kwabasa seleyo, sisaquba. Kubonakala ukuba masisi shenxise isikolo kulendawo sikuyo. Sise kupeleni kwetafa elingasayi kucuma nto elintlabati, eline tsetse (isibau esibulala ozinkomo) elingqongwe kumacala amabini ngamawa libe lingenamlambo uqinileyo wokulincenceshela. Itsetse iseyi zibulele zonke inkomo nezinja zetu ne- zika Mr de la Rue.

Kwilizwe elinje ngeli akuko msebenzi singaqubisani nawo. Sendipants’ ukugqiba iveki ezintandatu ndi- semanzini ndikangela umkombe. Okubini ukunyuka kwam icibi ndibe ndino Captain Elton neqela abehamba nalo. Kute kuba engumfo wakomkulu ehamba ebona inkosana kwafuneka simcodile. Unabantu abatatu ngapandle kwezicaka nama sentile.

Kuyakufuneka ukuba ndike ndize apo ekoloni nge- nyanga zemvula, noko ndiya kumelwa kukubuya ndize apa.

IZITEMBU.

Kuzo zonke izizwe eliqalayo ukufika kuzo Ilizwi lika Tixo kubako amasiko angangqinelaniyo nalo akupazamisayo ukuhambela pambili kwalo. Ukuzeka izitembu lelinye lamasiko anjalo, esikolwayo ukuba ngale mini yanamhla baninzi abangebeba baya guquka, abayi bonayo inyaniso yelizwi, abakohlwe kukulamkela ngenxa yaso. Kuyi nyaniso ke ngoko ukuba lisisipazamiso, kuba injalo yonke into esukuba itintela ukungena kwe Lizwi pakati kwe sizwe Kulungele ke ngoko ukuba bazamele ukusicita abakoliweyo, ziti indawo ezizixakaniso kuboniswane ngazo kuzanywe amaqinga okuba ziqatyelwe.

Enye ke indawo ekoyo yeyokuba ukuzeka izitembu lisiko elicasene nomteto we zipata mandla zalomhlaba —Abelungu. Siyazi ukuba kubo kuko izinto eziyalelwa lilizwi lika Tixo, ongateti ngazo umteto wabo, abati ke abahedeni abamhlope bazenze, aze u-Rulumeni angababuzi nto. Akunjalo ke ngezitembu. Ukuba kubo ute umhedeni, olidelileyo elika Tixo

Ilizwi, wazeka umfazi wesibini, angabuzeka kwa Rulu- lumeni, uze lomtshato wake ungabalelwa nto, nomntwana angaba umfumene abalelwe ukuba ungumntwana wamatyolo. Lendawo ke abelungu aba bangenazo bonke izitembu kungokuba abanye besoyika u-Tixo, abanye belandela isiko loyise, abanye besoyika umteto ka Rulumeni.

Into ke esisixaki ku Rulumeni yeyokuba ati ewalela amangosi ukuba azeke izitembu abe ebavumela abantsundu, emisa imiteto yokubakutaza ukuba bazeke abafazi abaninzi. Ukuba u-Rulumeni ubefana nezizwe eziti zakupata abantu zizamele ukubagcina ebukobokeni, bahlale bahlukile kuye ngeyiba lendawo ayixaki bani. Into epazamisa umntu oyi- cingayo zezinteto ezinje ngezo Mpatiswa Wemicimbi Yabantsundu eziti, nina bantsundu sinenza amakaya. Nangezinye indlela, ezinje ngokuba abantsundu babe nelungelo yokunyula amadoda aya eparlamente, uya- bonisa ukuba okunene ubenza amakaya. Iti ke intliziyo ingxamele kwindawo yokuba noko kutetwa ngobukaya makube akutetwa kona okuzalisekileyo, kuba nantsi imiteto etile emele amakaya akona ingasingiswa kwabantsundu.

Enye ke indawo yeyokuba eli siko lokungazek. zitembu elimisa nje u-Rulumeni ku Mangesi ulimisa kuba esiti yena ungokoliweyo, esiti ke ukuzeka umfazi omnye nguwona mteto ka Tixo Kuti ke wakucinga ukohlwe ukuba kuteni na pofu lento *ali kutazayo* pakati kwabantsundu, uti mabangabi nawo na bona amasiko afanele ukubako kwizizwe eziko- Iwayo, yinina ukuba ati into ayalela abahedeni abamhlope ati makuvulwzibuqe xa ikwabantsundu Sikolwa ukuba kungale ndawo abatshoyo abanye ukuti kuli hlazo ku Rulumeni ukuba abe nomteto onje ngowe 18 we 1864.

Kubonakala ukuba abanye bati ukuyi pendula lendawo uya kutini na u-Rulumeni ukuyi nceda lonto. Ukuba ute akuyi kubako untsundu unesi- tembu zininzi intsizana eziyakuvela kanti zazendele emadodeni zisiba ziya lungisa kuba oko abantu babe semnyameni.

Ngoko abazali bentombi eziza kugoduka baya kuti bakubona usizi olunabantwana babo, bamtiye u-Rulumeni oluvelisileyo ololusizi. Bati kanjalo kuya kuba lusizi ukuti abantwana abangazenzanga, esingati abenziwanga nangoyise (kuba bebazekele emnyameni onina) baze bapatwe njengabantwana base matyolweni. Londawo bayiteta ibonakale ukuba okwenene inkulu. Singasangeni ke kwezinye indlela engapendulwa ngazo masesisiti iqinga elaliveliswa yi- ntlanganiso yabafundisi yokucebisana laliyi feza kanye lonto. Babesiti bona u-Rulumeni makanga teti nto ngababafazi bazekelwe emnyameni, makamise umteto oti ukuba unani uyakuzeka umfazi wesibini emva kweminyaka emihlanu nokuba ilishumi (asisalikumbuli kakuhle inani), lomfazi wake kowetu umteto uya kubanje ngerexekazi, ityala labantwana bake asisayi kuliteta njengokuba namhlanje engaliteti ityala lelifa lomntwana wase tyolweni. Indawo ke enjalo akubonakali ukuba ibingabandezela bani ngapezu koko kunjalo namhla nje. Ubengati umntu owendisela intombi yake kumntu osele nomfazi abe esazi ukuba lomntwana wam akasayi kuzala bantwana abaya kufumana nto, iti isiya nentombi kumntu onjalo ibe isazi ukuba abantwana baya kufumana igama elibi kumteto wase mlungwini. Abantu abantsundu ngabantu ababatandayo abantwana babo—esaziyo ukuba kunjalo noko kutiwa baya tengisa ngosapo Iwabo oluzintombi. Ngokukodwa intombi azingeke zivume ukuya apo zaziyo ukuba abantwana bazo abayi kubanto—ezingade zenze oko zingambalwa Kakulu, ize ke lonto ifane nale yokuba nanamhla kuko